Na podlagi Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE), Zakona o gospodarskih javnih službah (Uradni list RS, št. 32/93, 30/98 – ZZLPPO, 127/06 – ZJZP, 38/10 – ZUKN in 57/11 – ORZGJS40), 11. člena Odloka o ustanovitvi javnega podjetja »Javno komunalno podjetje Ravne na Koroškem, d.o.o.« (Uradno glasilo slovenskih občin, št. 51/16, 57/16, 59/2017) in 19. člena Statuta Občine Ravne na Koroškem (Uradno glasilo slovenskih občin, 16/2016, 9/2022), je Občinski svet Občine Ravne na Koroškem na svoji \_\_. redni seji, dne \_\_. \_\_. \_\_\_\_ sprejel

# O D L O K

# O SPREMEMBAH IN DOPOLNITVAH ODLOKA O USTANOVITVI JAVNEGA PODJETJA »JAVNO KOMUNALNO PODJETJE RAVNE NA KOROŠKEM, D.O.O.«

1. člen

S tem odlokom se spreminjajo nekatera določila Odloka o ustanovitvi javnega podjetja »Javno komunalno podjetje Ravne na Koroškem, d.o.o.«. (Uradno glasilo slovenskih občin, št. 51/16, 57/16, 59/2017, v nadaljnjem besedilu: odlok).

2. člen

V tretjem odstavku 7. člena odloka se dodajo dejavnosti:

*»02.400 Spravilo lesa in druga dela v gozdu*

*46.130 Posredništvo pri prodaji lesa in gradbenega materiala*

*46.730 Trgovina na debelo z lesom, gradbenim materialom in sanitarno opremo«.*

3. člen

Besedilo 12. člena odloka se spremeni tako, da se glasi:

*»12. člen*

***(organa javnega podjetja)***

*»Organa javnega podjetja sta:*

* *nadzorni svet in*
* *direktor.«*

4. člen

Besedilo prvega in drugega odstavka 13. člena odloka se spremeni tako, da se glasi:

*»(1) Nadzorni svet javnega podjetja ima sedem članov. Za člana nadzornega sveta je lahko imenovana fizična oseba, ki izpolnjuje pogoje, skladno z določili zakona, ki ureja gospodarske družbe.*

*(2) Pet članov nadzornega sveta imenuje in razrešuje ustanoviteljica. Dva člana, ki zastopata interese delavcev, izvoli in odpokliče svet delavcev.«*

5. člen

Besedilo prvega odstavka 17. člena odloka se spremeni tako, da se glasi:

*»(1) Nadzorni svet opravlja svojo dejavnost na sejah. Seja nadzornega sveta je sklepčna, če je na seji prisotna večina članov nadzornega sveta. Odločitev na seji nadzornega sveta je sprejeta, če zanjo glasuje večina vseh članov. Vsak član nadzornega sveta ima en glas.«*

6. člen

Ta odlok prične veljati naslednji dan po objavi v Uradnem glasilu slovenskih občin.

|  |  |
| --- | --- |
| Številka: 032-0015/2023  Ravne na Koroškem, dne | dr. Tomaž Rožen  župan |